open-index/open-wikipedia-markdown huggingface dataset:
Annalen der Physik

ממוזער|שמאל|שנתון הפיזיקה, בעיצוב כריכה עדכני
**שנתון הפיזיקה** (בגרמנית: **Annalen der Physik**) הוא כתב עת מדעי, מהמוכרים והוותיקים ביותר בעולם. החל בהפצה בשנת 1790 תחת השם Journal der Physik, בעריכת פרידריך אלברכט קארל גרן, פיזיקאי הידוע בעיקר בשל ניסוייו בנוגע לתאוריית הפלוגיסטון. עורך כתב העת כיום הוא אולריך אקרן.

כתב העת מפרסם מאמרים מקוריים בנושאי ניסוי, תאוריה, מתמטיקה פיזיקלית ותחומים דומים. כל המאמרים נבחנים תחת ביקורת עמיתים קפדנית טרם פרסומם, ומשקפים את ההתקדמות שנעשתה בתחומי הפיזיקה השונים.

מאמרים חשובים רבים אשר הכריזו על ממצאים מדעיים חדשניים התפרסמו לראשונה בכתב העת, כולל מאמרי שנת הפלאות שכתב אלברט איינשטיין ב-1905 אשר קבעו רבים מהיסודות הקיימים היום בפיזיקה המודרנית. רבים זוקפים לזכותו של מקס פלאנק, ששימש כמדען ראשי מטעם "קהילת הפיזיקאים הגרמנית", את הפניית תשומת לבו של העורך באותה עת, פאול דרוד, אל מסמכי איינשטיין והצביע על חשיבותם.

בראשית המאה ה-20 הייתה גרמניה מרכז מחקר הפיזיקה בעולם. שנתון הפיזיקה הופץ בגרמנית, בדומה לרוב הכתבים בנושאי פיזיקה באותה תקופה. מאז, אנגלית הפכה לשפה השלטת בפיזיקה וחשיבות השנתון התערערה. כיום הוא כתוב כולו באנגלית.

## עורכי כתב העת וגלגולי שמו
עם השנים, כתב העת ידע עורכים רבים ושמות שונים.
* 1790, Journal der Physik, פרידריך גרן.
* 1795, Neues Journal der Physik, פרידריך גרן.
* 1799, Annalen der Physik, ל. ו. גילברט.
* 1819, Annalen der Physik und der physikalischen Chemie, ל. ו. גילברט.
* 1824, Annalen der Physik und Chemie, יוהאן כריסטיאן פוגנדורף, ממציא המנוע האלקטרוסטטי.
* 1877, Annalen der Physik und Chemie, כריסטיאן רודולף וילהלם ויידמן, חוקר חשוב הנודע בעקבות מחקריו בנושא הזבובאים.
* 1900, Annalen der Physik, פאול קארל לודוויג דרוד, נודע בעבודתו בנושא מוליכות, העורך הצעיר ביותר לעיתון - מגיל 37 ועד למותו בגיל 43.
* 1906, Annalen der Physik, מקס פלאנק ווילהלם וין, שניהם זוכי פרס נובל לפיזיקה.
* 1926, Annalen der Physik, מקס פלאנק ואדוארד גרוניישן.
* 1947, Annalen der Physik, אדוארד גרוניישן ופרידריך מיוגליך.
* 1958, Annalen der Physik, האנס קופפרמן, ג'רלד ריכטר, האנס יורגן טרדר ווילהלם ואלכר.
* 1922, Annalen der Physik, ברנרד מולשלייגל.
* 1998, Annalen der Physik, אולריך אקרן.

## קישורים חיצוניים

* 
* סריקה של כתבי איינשטיין בשנתון הפיזיקה
* 

קטגוריה:ערכים שבהם תבנית בריטניקה אינה מתאימה
קטגוריה:כתבי עת לפיזיקה
קטגוריה:היסטוריה של הפיזיקה
הבית הלאומי

**הבית הלאומי** הייתה סיעה קצרת ימים שפעלה בכנסת ה-16.

## רקע
בינואר 2006, לקראת הבחירות לכנסת ה-17, נוצר פילוג במפלגת שינוי ו-11 חברים בסיעה פרשו והקימו את "הסיעה החילונית" (מפלגת חץ). שניים מתוך הפורשים - חברי הכנסת אליעזר זנדברג וחמי דורון פרשו ממפלגת חץ והקימו את סיעת "הבית הלאומי". הסיעה לא התמודדה בבחירות לכנסת ה-17 אלא התמזגה לתוך מפלגת הליכוד. דורון וזנדברג הוצבו במקומות הסמליים ה-117 וה-118, בהתאמה, ברשימת הליכוד לכנסת.

## קישורים חיצוניים
* 

קטגוריה:סיעות בכנסת
קטגוריה:ישראל: מפלגות ימין היסטוריות
קטגוריה:ישראל: מפלגות חילוניות
קטגוריה:מפלגות שהוקמו ב-2006
ממשלת ישראל השנייה

**ממשלת ישראל השנייה** בראשות דוד בן-גוריון הושבעה ב-1 בנובמבר 1950, בעת כהונתה של הכנסת הראשונה, וסיימה את כהונתה ב-8 באוקטובר 1951, לאחר הבחירות לכנסת השנייה.

## הרכב הכנסת הראשונה ערב הקמת הממשלה

## הקמת הממשלה
אחרי התפטרותו מממשלת ישראל הראשונה, דוד בן-גוריון ניסה ליצור קואליציה באמצעות שילוב של מפא"י ומפלגת ספרדים ועדות מזרח, אך בממשלה תמכו רק 52 חברי כנסת. הנשיא חיים ויצמן ביקש ממנהיג המפלגה הפרוגרסיבית, פנחס רוזן, ליצור ממשלה, והוא הצליח לבסוף להרכיב ממשלה עם אותם שותפי קואליציה כמו בממשלה הראשונה, אולם החזיר את המנדט לנשיא. בן-גוריון הציג את הממשלה כעבור כמה ימים על בסיס הממשלה שרוזן הרכיב.

הממשלה השנייה הייתה דומה מאוד בהרכבה לממשלה הראשונה. זלמן שזר פרש ובמקומו מונה דוד רמז שהיה שר התחבורה לתפקיד שר החינוך, דב יוסף שהיה שר הקיצוב ושר החקלאות עבר לתפקיד שר התחבורה. משרד הקיצוב בוטל ופנחס לבון שלא היה שר בממשלה הראשונה מונה לשר החקלאות. משרד המסחר פוצל ממשרד האוצר ויעקב גרי מונה להיות שר המסחר, אף על פי שלא היה חבר כנסת.

## ציוני דרך ומדיניות
### מדיניות כלכלית
נמשכה מדיניות הקיצוב של הממשלה הקודמת. אולם בתקופת ממשלה זו תמיכת הציבור במדיניות נפגעה קשות, והשוק השחור פרח. המדיניות הייתה פורמלית בלבד, שכן כמעט כל האזרחים קנו ומכרו בשוק השחור. הגירעון הממשלתי העמיק, והמשק היה על סף משבר.

### שונות
### סיום כהונת הממשלה
הממשלה סיימה את דרכה עם התפטרותו של בן-גוריון ב-14 בפברואר 1951, פחות מארבעה חודשים לאחר הקמתה. הסיבה הפורמלית לפירוק הממשלה הייתה הוויכוח עם המפלגות הדתיות על סמכותה של ההסתדרות להקנות חינוך דתי לילדי העולים במסגרת "הפשט הדתי" כחלק משיטת הזרמים בחינוך, שנוסף על משקעים שנותרו בין המפלגות הדתיות למפא"י מהוויכוח על החינוך האחיד במחנות העולים. אחרי שהכנסת דחתה את הצעתו של דוד רמז בנוגע לשימור מעמדו של הפשט הדתי, ולאחר התפטרותו של השר יהודה לייב מימון מתפקידו, הכריז בן-גוריון שהוא רואה בצעד זה כהבעת אי אמון בממשלה ולכן התפטר בעצמו.

הגורמים הבלתי פורמליים היו החלטתו של בן-גוריון להתפטר מבעוד מועד בעקבות מערכת הבחירות לרשויות המקומיות שנערכה בנובמבר 1950, אשר התוצאה שלה הייתה התחזקות משמעותית של מפלגת הציונים הכלליים ואילו מפא"י נחלשה. רבים בציבור סברו כי לאחר תוצאות הבחירות הללו הכנסת כבר לא מייצגת את העדפותיו של הציבור הישראלי, ומשה שרת כתב ביומנו שזאת הייתה הסיבה שבגללה התפטרה הממשלה.

## סיעות הקואליציה

**מספר הח"כים החברים בקואליציה:**
* 73 ח"כים במשך כל תקופת הממשלה השנייה (1 בנובמבר 1950 - 8 באוקטובר 1951).

## הרכב הממשלה
הממשלה מנתה 13 שרים עם השבעתה והייתה זהה בהרכבה לממשלת ישראל הראשונה למעט הצטרפותו של יעקב גרי. מספר השרים ירד ל-12 בעקבות פטירתו של דוד רמז.

**[[מזכיר הממשלה]]:** זאב שרף

### חילופי שרים

## קישורים חיצוניים
* 

02
קטגוריה:הכנסת הראשונה
קטגוריה:שנות ה-1950 בישראל
קטגוריה:1950 בפוליטיקה
קטגוריה:1951 בפוליטיקה הישראלית
נבחרת מזרח טימור בכדורגל

**נבחרת מזרח טימור בכדורגל** היא נבחרת הכדורגל הלאומית של מזרח טימור.

נבחרת מזרח טימור היא מבין הנבחרות הלאומיות הצעירות בעולם, ונחשבת לאחת הנבחרות החלשות בעולם. 

## כל [[גביע העולם בכדורגל|גביעי העולם]]
* 1930 עד 2006 - לא נכנסה
* 2010 עד 2026 - לא העפילה

## כל [[גביע אסיה בכדורגל|גביעי אסיה]]
* 1956 עד 2000 - לא נכנסה
* 2004 - לא העפילה
* 2007 עד 2015 - לא נכנסה
* 2019 - לא העפילה
* 2023 - הושעתה
* 2027 - לא העפילה

## כל [[גביע האתגר של ה-AFC|גביעי האתגר של ה-AFC]]
* 2006 - הייתה אמורה להשתתף אך בסוף לא השתתפה
* 2008 - פרשה
* 2010 עד 2014 - לא נכנסה

## כל אליפויות [[איגוד מדינות דרום-מזרח אסיה]] בכדורגל
* 1996 עד 2002 - לא נכנסה
* 2004 - סיבוב ראשון
* 2007 עד 2014 - לא העפילה

## מלבישות

## קישורים חיצוניים

## הערות שוליים

קטגוריה:מזרח טימור: כדורגל
מזרח טימור
פול דיקא

**פול דיקא** (בצרפתית: **Paul Dukas**; 1 באוקטובר 1865 – 17 במאי 1935) היה מלחין יהודי-צרפתי.

## קורות חיים
דיקא נולד בשם **פול אברהם דיקא** למשפחה יהודית בפריז ולמד בקונסרבטואר של פריז. בין מוריו היו תאודור דובואה וארנסט גירו. הוא התיידד שם עם קלוד דביסי. לאחר סיום לימודיו מצא עבודה כמתזמר וכמבקר.

אף כי כתב כמות לא קטנה של מוזיקה, השמיד דיקא רבות מיצירותיו משום שלא היה מרוצה מהן, ורק מעטות נותרו לפליטה. יצירתו הראשונה הראויה לציון, מאלה ששרדו, היא הסימפוניה הנמרצת בדו מז'ור משנת 1896, השייכת למסורת של בטהובן וסזר פרנק. אחריה נכתבה עוד יצירה תזמורתית – "שוליית הקוסם" משנת 1897 – המבוססת על הפואמה בשם זה מאת גתה. יצירה זו נכללה בסרטו של וולט דיסני, פנטזיה, עם מיקי מאוס בתפקיד השוליה, והיא תרמה רבות לפרסומו. מיומנותו הריתמית ותזמורו הססגוני ומלא החיים של דיקא ניכרים היטב בשתי היצירות.

לפסנתר כתב דיקא שתי יצירות רחבות יריעה, מורכבות ותובעניות טכנית, סונאטה (1901) ו"וריאציות, אינטרלוד ופינאלה על נושא של ראמו", (1902), שגם הן מזכירות באופיין את בטהובן ופרנק. יצירה חשובה שחיבר לקרן היא ה"וילנל" לקרן ולפסנתר, אשר לה גם גרסה מתוזמרת. את האופרה "אריאן וכחול הזקן", שעליה עבד משנת 1899 עד 1907, משווים לעיתים קרובות ל"פליאס ומליסנד" של דביסי, בחלקו עקב נקודות דמיון מוזיקליות ובחלקו, משום ששתי האופרות מבוססות על ליבריות מאת מוריס מטרלינק. הבלט האוריינטלי המפואר La Péri משנת 1912 הוא יצירתו הגדולה האחרונה של דיקא.

בעשורים האחרונים של חייו יצא שמו של דיקא כמורה לקומפוזיציה, שהעמיד תלמידים מפורסמים רבים כמו חואקין רודריגו ואוליבייה מסייאן. הוא מת בפריז וקבור, כמו אנשי שם רבים אחרים, בבית הקברות פר לשז.

## יצירותיו
### יצירותיו שפורסמו
* פוליוקט, אוברטורה לתזמורת (1891)
* סימפוניה בדו מז'ור (1895–1896)
* שוליית הקוסם, פואמה סימפונית (1897)
* סונטה לפסנתר במי-במול מינור (1899–1900)
* וריאציות, אינטרלוד ופינאלה על נושא של ראמו, לפסנתר (1899–1902)
* *Ariane et Barbe-bleue* (בעברית: אריאדנה וכחול הזקן), אופרה (1899–1907)
* *Villanelle*, לקרן ופסנתר (1906)
* פרלוד מקונן לשמו של היידן, לפסנתר (1909)
* אטיוד קולי, לזמר ופסנתר (1909)
* *La Péri*, בלט (1911)
* *La plainte, au loin, du faune...*, לפסנתר (1920)
* *Amours*, סונטה לזמר ופסנתר (1924)
* אלגרו, לפסנתר (1925)
* *Modéré*, לפסנתר (1933, פורסם לאחר מותו ב-1936)

## קישורים חיצוניים

* 
* 
* 

קטגוריה:מלחינים יהודים צרפתים
קטגוריה:בוגרי הקונסרבטואר של פריז
קטגוריה:מורים למוזיקה בצרפת
קטגוריה:מורים למוזיקה יהודים
קטגוריה:מוזיקאים יהודים
קטגוריה:אישים הקבורים בבית הקברות פר לשז
קטגוריה:זוכי פרס רומא
קטגוריה:צרפתים שנולדו ב-1865
קטגוריה:צרפתים שנפטרו ב-1935
מדורודם

שמאל|ממוזער|250px|הכניסה למדורודם
**מַדוּרוֹדָם** (בהולנדית: **Madurodam**) היא עיר מיניאטורית הנמצאת בהאג שבהולנד, ובה דגמים, בקנה מידה של 1:25 של אתרים ברחבי הולנד ובהם תעלות, שוק הגבינה של אלקמאר, שדה תעופה, טחנות רוח ועוד. האתר נבנה ב-1952 ומאז ביקרו בו עשרות מיליוני מבקרים.

## הפארק
המדורודם מציג את היישובים בהולנד בקנה מידה של 1:25. 

ברחבת הכניסה לפארק המיניאטורי מדורודם מוצג לראווה אחד מסמליה הידועים של המדינה, סיפורו של הילד הנס שהפך למיתוס הולנדי. הילד הנס נראה כשהוא סותם את הסכר באצבעו ומציל את העיר משיטפון.

עיר המיניאטורות קרויה על שמו של ג'ורג' מדורו, סטודנט יהודי מקורסאו שנלחם, כקצין בצבא הולנד, בפולשים הגרמנים ומת במחנה הריכוז דכאו ב-1945. הוריו של מדורו תרמו את הכסף להתחלת הפרויקט.

ב-2 ביולי 1952, מונתה ביאטריקס, אז נסיכה צעירה, לראש העיר מדורודם ונשאה בתפקיד עד הכתרתה למלכה. כיום, נבחר ראש עיריית מדורודם על ידי מועצה בת 25 תלמידים מבתי ספר באזור.

## גלריה

Madurodam airport.jpg|דגם שדה תעופה
Madurodam Binnenhof.jpg|דגם תהלוכה מלכותית בביננהוף של האג
Madurodam Dam square.jpg|דגם כיכר הדאם באמסטרדם
Madurodam windmill.jpg|דגם טחנת רוח
Madurodam general view.jpg|מבט כללי לפארק


## קישורים חיצוניים

* 

## הערות שוליים

קטגוריה:האג: תרבות
קטגוריה:פארקי מיניאטורות
שושה (מחוז)

**שושה** הוא מחוז באזרבייג'ן, הנמצא באזור נגורנו קרבאך. המחוז מקיף את העיר שושה וחיים בו בעיקר ארמנים. בעקבות מלחמת נגורנו קרבאך המחוז סופח דה פקטו על ידי ארמניה. בעקבות מלחמת נגורנו קרבאך השנייה, חזר חלקו הדרומי של המחוז כולל בירתו שושה לשליטה אזרית.

## קישורים חיצוניים

* 

קטגוריה:אזרבייג'ן: מחוזות
קטגוריה:אזרבייג'ן: גאוגרפיה
קטגוריה:נגורנו קרבאך: מחוזות
שער קיפונוס

**שער קיפונוס** הוא שער כניסה להר הבית מצד מערב. שער זה נזכר במשנה, במסכת מידות:

במשנה מתואר הר הבית בטרם הרחבותיו של הורדוס; על פי החפירות הארכאולוגיות, בכותל המערבי של הר הבית בתקופת הורדוס היו לא שער אחד כי אם ארבעה: שער מעל קשת רובינסון, שער ברקלי, שער מעל קשת וילסון ושער וורן. לפי החוקר מאיר בן דב, שער קיפונוס המתואר במשנה לא יכול להתייחס לשער וורן או לקשת וילסון, משום ששניהם היו מיועדים לכהנים והובילו ישירות לתחום המקודש, ולא ייתכן שהשער היחיד המופיע במשנה הוא לא השער ששימש לכולם.

לכן הסיק ש"שער קיפונוס" מהמשנה הוא השער שנתגלה בחפירות הר הבית מצדו המערבי ב-1852 על ידי ג'יימס טרנר ברקלי, ונקרא על שמו – **"[[שער ברקלי]]"**. לעומתו, החוקר לין ריטמאיר משער שדווקא שער וורן הוא שער קיפונוס, כיוון שהוא מכוון כנגד הסלע שמתחת לכיפת הסלע, אשר משערים כי הוא מקום קודש הקודשים. לדעת ריטמאיר, שער וורן לא נפתח ישר לתחום המקודש, אלא לרחבת הר הבית, אל מול מערב המקדש.

## תפקיד השער
שער זה היה מיועד, ככל הנראה, לגויים ונכרים שרצו לראות את הר הבית בתקופת הורדוס ולהתרשם מיופיו. השער הוביל לאמצע רחבת הר הבית, לפני הכניסה למתחם המקודש, שהכניסה אליו הייתה אסורה לזרים ולנוכרים.

## מקור השם
לא ברור מקור השם של שער זה. יש אומרים שהשער נקרא קיפונוס על שם הבנאי שבנה אותו. תוספות יו"ט ותפארת ישראל פירשו את השם קיפונוס כצירוף המילים "עבודת הגן" ביוונית (המילה Κήπουρος, "קיפורוס", פירושה "גנן") והסבירו שליד שער זה היו גני ורדים. ייתכן ושם השער רומז לצורתו או לקישוטים שהיו עליו, בדומה ל"שער שושן" שנקרא על שם צורתו או על שם ציור של שושן הבירה שהיה עליו (מסכת מידות א, ג). הדעה הרווחת במחקר היא כי שער קיפונוס קרוי למעשה על שמו של הנציב קופוניוס, הנציב הרומי הראשון ביהודה.

על פי סברה אחרת ייתכן ששמו של השער קיפונוס, הוא שיבוש עברי של המילה היוונית קיפוס (κἥπος) שמשמעותה גן, או של המילה הנגזרת ממנה קיפאיה (κηπαια) = שער הגן.

## לקריאה נוספת
* מאיר בן-דב, **ביצורי ירושלים**, זמורה ביתן מודן, 1983, עמ', 142–143.
* Leen Ritmeyer, **The Quest**, כרטא, 2006

## קישורים חיצוניים
* פינברג, יהושע יוסף בן נחום דב, עזרת כהנים - א, עמוד קע"ח, ירושלים תשס"ב

## הערות שוליים

קיפונוס
ג'מאל טינסלי

**ג'מאל טינסלי** (אנגלית: **Jamaal Tinsley**; נולד ב-28 בפברואר 1978 בברוקלין, ניו יורק) הוא כדורסלן עבר אמריקאי, אשר שיחק בעמדת הרכז.

## שנותיו במכללה
בשתי עונותיו במכללה, טינסלי הוביל את אוניברסיטת מדינת איווה לשתי זכיות בטורניר ה-BIG12 (ליגה של מכללות ממרכז ארצות הברית), והגעה עד לשלב רבע הגמר בטורניר אליפות המכללות בכדורסל של ה-NCAA. ב-2001, הוא נבחר לחמישיית כל-אמריקה השנייה במכללות, ושחקן השנה בליגת ה-BIG12.

## שנותיו ב-NBA
טינסלי נבחר בדראפט 2001 על ידי ממפיס גריזליס. טינסלי נבחר במקום ה-21 בסיבוב הראשון של הדראפט ומיד הועבר על ידי ממפיס לאינדיאנה. 

טינסלי נכנס מיד לתפקיד הרכז הפותח של אינדיאנה על ידי המאמן אייזיאה תומאס ושיחק מצוין באותה העונה, אותה הוא סיים עם ממוצעים של 9.4 נקודות ו-8.1 אסיסטים למשחק (עונת 2001-2002). 

למרות זאת, עונה לאחר מכן, מאמן אינדיאנה אייזאה תומאס הוחלף על ידי ריק קרלייל, ומיד החליף את טינסלי בהרכב הפותח לטובת קני אנדרסון, ובתור המחליף של אנדרסון הוצב אנטוני ג'ונסון. ואז, באופן מפתיע, טינסלי מצא אותו משמש כמחליף של המחליף של הרכז הפותח של אינדיאנה.

למרות זאת, אנדרסון וג'ונסון נפצעו, מה שהביא לכך שטינסלי הפך שוב לפותח בחמישייה של אינדיאנה. למרות המיעוט במשחק, נראה היה שטינסלי מצא אנרגיה וביטחון עצמי במשחק שלו. נראה היה שטינסלי קיבל את הדחתו מההרכב כאתגר, ולא כהעלבה. טינסלי לא איבד את תפקיד הרכז הראשי מאז, והיה מצוין בעונת 2003-2004 כשאינדיאנה הפסידה הגיעה עד לגמר המזרח, והפסידה רק לדטרויט פיסטונס, שאף זכו בתואר האליפות באותה השנה. 

בעונת 2004-2005 היה טינסלי פצוע כל העונה, אך הקבוצה עצמה הצליחה להעפיל בקושי לפלייאוף מהמקום השישי במזרח (עם מאזן של 44-38). טינסלי פיספס גם את ארבעת המשחקים הראשונים בפלייאוף נגד בוסטון סלטיקס, אך חזר בצורה מרשימה למשחק מספר 5, והוביל את אינדיאנה לניצחון משכנע.

לפני עונת 2009-2010 עבר טינסלי לממפיס גריזליס לאחר 8 שנים בפייסרס.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלני אינדיאנה פייסרס
קטגוריה:כדורסלני ממפיס גריזליס
קטגוריה:כדורסלני יוטה ג'אז
קטגוריה:כדורסלני אוניברסיטת המדינה של איווה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני לוס אנג'לס די-פנדרס
קטגוריה:בחירות דראפט של ונקובר גריזליס
קטגוריה:ניו יורק: כדורסלנים
קטגוריה:אמריקאים שנולדו ב-1978
32 (מספר)

**32** (במילים בלשון זכר: **שלושים ושניים**; בלשון נקבה: **שלושים ושתיים**) הוא מספר טבעי הבא אחרי 31 ולפני 33.

ממוזער|שלט בית 32 ברחוב בירושלים
## במתמטיקה

* 32 הוא מספר זוגי, המהווה חזקה של שתיים (שתיים בחמישית).
* 32 הוא המספר הקטן ביותר עבורו יש שבעה פתרונות למשוואה:\ \phi(x) = n כאשר \ \phi – היא פונקציית אוילר
* 32 הוא מספר שמח.
## במדע
* 32 הוא המספר האטומי של גרמניום.
* לאדם מבוגר יש 32 שיניים כולל שיני הבינה.
## בתחומים אחרים
* במשחק השח, יש 32 כלים, וכן 32 משבצות מכל צבע.

## קישורים חיצוניים

קטגוריה:מספרים טבעיים
ממשלת ישראל השלישית

**ממשלת ישראל השלישית**, בראשותו של דוד בן-גוריון, פעלה מ-8 באוקטובר 1951 עד 24 בדצמבר 1952, בזמן כהונתה של הכנסת השנייה.

## תוצאות הבחירות לכנסת השנייה
[250px|שמאל|ממוזער|ממשלת ישראל השלישית בראשות [דוד בן-גוריון בישיבתה הראשונה. יושבים משמאל לימין: יוסף בורג, דוד צבי פנקס, יצחק מאיר לוין, חיים משה שפירא, לוי אשכול, שניים לא מזוהים, דוד בן-גוריון, פרץ נפתלי, אליעזר קפלן, דב יוסף, בן-ציון דינור, גולדה מאיר ובכור-שלום שטרית]]

## הקמת הממשלה
אחרי הבחירות, בן-גוריון ניסה לפנות אל מפ"ם, אל הציונים הכלליים, אל הפרוגרסיבים ואל המפלגות הדתיות כדי להקים ממשלה רחבה ככל האפשר. במהלך המשא-ומתן הקואליציוני לא הצליח בן-גוריון לרצות את מפ"ם על רקע נאמנותה של זו לברית המועצות. המשא ומתן עם הציונים הכלליים לא צלח לאחר שבן-גוריון לא הסכים להקל את משטר הצנע, ולאחר שלא הסכים לתת להם את תיק המסחר והתעשייה (אלא רק את תיק התעשייה). בעקבות כך, הואשמו הציונים הכלליים באופורטוניזם, ובכך שהסיבה היחידה שלא הצטרפו לממשלה היא שהם לא קיבלו "עוד חצי תיק". הפרוגרסיביים, לעומת זאת, לא רצו לשבת בממשלה כשהציונים הכלליים ישבו באופוזיציה כדי למנוע מעבר של תומכיהם אל הציונים הכלליים.

בסופו של דבר, הסכים בן-גוריון לוויתורים מפליגים למפלגות הדתיות בתמורה לתמיכה בממשלתו. סך הכול נמנו 65 חברים מקרב מפלגות הקואליציה, והכנסת הצביעה אמון בממשלה ברוב של 56 חברים בעד מול 40 נגד. תנועת החרות ביקרה את העובדה ש-5 מחברי הכנסת שתמכו בממשלה היו מסיעות הלוויין הערביות של מפא"י, ולכן לממשלה לא היה "רוב יהודי".

7 שרים חדשים כיהנו בממשלה זו ו-9 שכיהנו גם בממשלה הקודמת. הממשיכים היו: בן-גוריון, קפלן, שפירא, שרת, יוסף, שטרית, לוין, מאיר ולבון.

השרים החדשים היו: לוי אשכול, יוסף בורג, בן-ציון דינור, חיים כהן, מרדכי נורוק, פרץ נפתלי, דוד צבי פנקס. שניים מתוכם: דינור וכהן לא היו חברי כנסת.

שני שרים: קפלן ופנקס נפטרו במהלך כהונת הממשלה. שר אחד, לוין, התפטר.

## ציוני דרך ומדיניות
### מדיניות כלכלית

הממשלה הייתה צריכה להתמודד עם משבר כלכלי חריף שהתבטא בהדלדלות יתרות המט"ח. במהלך כהונת הממשלה התמוטטה לחלוטין מדיניות הקיצוב כתוצאה מהמירמור הגדול של הציבור ממנה. לכן, שר האוצר אליעזר קפלן החליט להנהיג את המדיניות הכלכלית החדשה, שבין מרכיביה היו משא ומתן על הסכם השילומים עם ממשלת גרמניה, בקשת סיוע מארצות הברית, ומכירת איגרות חוב של המדינה במדינות העולם.

### סיום כהונת הממשלה
ב-23 בספטמבר 1952 עזבו אגודת ישראל ופועלי אגודת ישראל את הקואליציה בגלל התנגדותן לגיוס נשים לצה"ל ולמעשה השאירו את הקואליציה עם 60 חברי כנסת בלבד. בגלל ויכוח על החינוך הדתי התפטר בן-גוריון ב-19 בדצמבר 1952.

## סיעות הקואליציה

;מספר הח"כים החברים בקואליציה
* 65 ח"כים לפני פרישת סיעת אגודת ישראל ופועלי אגודת ישראל (8 באוקטובר 1951 - 18 בספטמבר 1952).
* 60 ח"כים לאחר פרישתה (18 בספטמבר 1952 - 24 בדצמבר 1952).

## הרכב הממשלה
הממשלה מנתה 13 שרים בעת השבעתה. ביוני 1952 עלה מספר השרים ל-14 עם מינוי חיים כהן לשר המשפטים, אך חזרה ל-13 שרים בעקבות התפטרות יצחק מאיר לוין.

### חילופי שרים

## קישורים חיצוניים
* 
* 

## הערות שוליים

03
קטגוריה:הכנסת השנייה
קטגוריה:שנות ה-1950 בישראל
קטגוריה:1951 בפוליטיקה הישראלית
קטגוריה:1952 בפוליטיקה הישראלית
בקי גריפין

ממוזער|250x250 פיקסלים|גריפין, 2007
**רבקה (בקי) גריפין** (באנגלית: **Rebecca "Becky" Griffin**; נולדה ב-27 בדצמבר 1977) היא מנחת טלוויזיה, עיתונאית ספורט, שחקנית ודוגמנית ישראלית-אמריקאית.

## ביוגרפיה
רבקה גריפין נולדה בגבעתיים. אמה, אריאלה (לבית גדסי), רואת חשבון ישראלית ממוצא תימני שעבדה בסטימצקי. אביה בוב גריפין, כדורסלן עבר אמריקאי ממוצא יהודי ואירי שעלה לישראל בתחילת שנות ה-1970, שיחק באותה עת גם במכבי תל אביב, ולאחר מכן הפך לפרופסור לספרות אנגלית. לה אח צעיר, אורן גריפין. כשהייתה בת פחות משנתיים ירדה משפחתה עמה לארצות הברית, למשך שמונה שנים. לאחר מכן, עלו בחזרה לישראל. למדה בתיכון שמעון בן צבי (שָׁבָ"צ) שבעיר הולדתה.

בשנת 2006 החלה ללמוד בחוג לקולנוע וטלוויזיה שבאוניברסיטת תל אביב, ואף שימשה כיועצת תקשורת לאגודת הסטודנטים במהלך מחאת הסטודנטים בוועדת שוחט שהתרחשה בין 2006 ו-2007.

## קריירה
בשנת 1998 החלה לשדר משחקי תיכונים בערוץ הראשון, ולאחר מכן עברה לערוץ הספורט, שם עבדה כחמש שנים, כשבמקביל דגמנה בפרסומות ובקמפיינים שונים. ב-2000 הנחתה את רצועת הילדים והנוער "זאפ לראשון" בערוץ הראשון. בשנת 2002 הצטרפה ככתבת לתוכניות הבידור של גיא פינס "ערב טוב עם גיא פינס" ו"אין ואאוט".

ב-2003 נבחרה מתוך מאות מועמדים להיות מנחה בערוץ המוזיקה האירופאי, MTV, שם הנחתה שתי תוכניות: "Dance Floor Chart", ו-"World Chart Express". כמו כן, הנחתה ספיישלים רבים ברחבי הרשת האירופית. באותה שנה, הוחתמה כפרזנטורית של חברת האופנה הישראלית קסטרו, עם השקת חנויות שונות של החברה ברחבי אירופה. גריפין שמשה כפרזנטורית של קסטרו עד לשנת 2005. במקביל השתתפה בקמפיין האירופי של רכבי ניסאן מיקרה היפנים. באותן השנים שיחקה גריפין גם בסרט הקולנוע "מתנה משמיים", וכן בסדרת הטלוויזיה "אהבה מעבר לפינה" בערוץ 2.

בתום שנת 2004 עזבה את ערוץ MTV, וחזרה לישראל. היא הנחתה את "המצעד" בערוץ 24, והגישה תוכנית היפ-הופ ברדיוס 100FM. באותה שנה התמודדה בעונתה הראשונה של תוכנית המציאות "רוקדים עם כוכבים" בערוץ 2 של רשת. בנוסף ב-2005, הנחתה את טקס הפתיחה והנעילה של המכביה השבע-עשרה, לצד רודריגו גונזלס.

בשנת 2008 החלה לעבוד ככתבת בערוץ 10 ובערוץ הספורט, וכיסתה את משחקיה של מכבי תל אביב בכדורסל ביורוליג.

בשנת 2010 הנחתה את התוכנית "Inside Israeli Basketball" ששודרה ברחבי ארצות הברית. בנוסף, כיכבה בקמפיין לשוקולד טורקי Eti Sticks.

בשנים 2011–2016 הנחתה את מצעד ההצדעה לישראל שמתקיים מדי שנה בניו יורק.

בשנים 2012–2016 שימשה גריפין ככתבת כדורסל ב"כלכליסט".

## חיים אישיים
גריפין סיפרה בטור שלה ב"ידיעות אחרונות", כי היא הוטרדה מינית כמה פעמים במהלך חייה על-ידי גברים, וביניהם אייל ברקוביץ' שהכחיש את האשמותיה כלפיו.

בשנים האחרונות ירדה בשנית להתגורר בניו יורק שבארצות הברית.

## קישורים חיצוניים

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מנחות טלוויזיה ישראליות
קטגוריה:מתחרי רוקדים עם כוכבים (ישראל)
קטגוריה:MTV
קטגוריה:בוגרות תיכון שמעון בן צבי (גבעתיים)
קטגוריה:בוגרי תיכון שמעון בן צבי (גבעתיים)
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:אישים ממוצא אירי
קטגוריה:ישראליות שנולדו ב-1977
קטגוריה:ישראלים שנולדו ב-1977
קטגוריה:אמריקאיות שנולדו ב-1977
31 (מספר)

**31** (במילים בלשון זכר: **שלושים ואחד**; בלשון נקבה: **שלושים ואחת**) הוא המספר הטבעי הבא אחרי 30 ולפני 32.

## במתמטיקה
* 31 הוא מספר ראשוני, ספציפית, מספר מרסן ראשוני \ ( 2^5-1)וראשוני תאום של 29
* 31 הוא יחידה חוזרת (repunit) בבסיס חמש (111) וכן, כמספר מרסן, בבסיס שתיים (11111). משערים כי 31 יחד עם 8191 הם שני המספרים היחידים שהם יחידות חוזרות עם לפחות שלוש ספרות ביותר מבסיס אחד (מלבד בסיס אונרי הטריוויאלי), וזה לא נכון לגבי 63, כי 63 הוא בבסיס 2 (111111) ובבסיס 4 (333).
* 31 הוא מספר שמח.

## בתחומים אחרים
ממוזער|טלה המסומן במספר 31 

*מספר הימים המקסימלי בכל חודש בלוח הגרגוריאני
*המספר האטומי של גליום

## קישורים חיצוניים

קטגוריה:מספרים טבעיים
משימות מעבורות החלל

ממוזער|שמאל|250px|מעבורת החלל האמריקאית - קולומביה
שמאל|ממוזער|250px|מעבורת החלל הרוסית - בוראן
תוכנית המעבורות של נאס"א ביצעה 135 טיסות, בעוד שתוכנית החלל הרוסית ביצעה טיסה אחת לא מאוישת עם המעבורת בוראן. 

תוכנית המעבורות של נאס"א החלה עם 5 משימות ניסיוניות באנטרפרייז. כל משימה נמשכה מספר דקות וכולן התרחשו בתוך האטמוספירה. במשימות אלו שוחררה המעבורת מעל גבו של בואינג 747 בגובה רב, ונחתה בכוחות עצמה על מסלול נחיתה. לאחר 5 משימות אלו, פתחה משימת STS-1 ב-12 באפריל 1981 את תוכנית המעבורות של נאס"א. התוכנית הסתיימה ב-21 ביולי 2011 עם נחיתת מעבורת החלל אטלנטיס ממשימת STS-135.

לאחר השבתת כל המעבורות תבנה חללית חדשה שתהיה בטוחה יותר, זולה יותר ותתבסס על הטכנולוגיות של חלליות אפולו ומעבורות החלל, עליהן יתווספו טכנולוגיות חדשות. כל זה כחלק מתוכנית החלל "קונסטליישן" של ארצות הברית, שכללה כוונה לחזרה לירח עד שנת 2020, הקמת בסיס קבע ירחי ובסופו של דבר ביצוע משימות מאוישות למאדים, אך ב-2010 היא בוטלה.

## שמות המשימות
כל משימות החלל האמריקאיות נקראות תחת השם Space Transportation System או בקיצור (STS). תחילה מספור המשימות נעשה באופן מספרי עוקב עד משימת STS-9. לאחר משימת STS-9, שונתה שיטת הספירה של השיגורים. כך התקבל השם STS-41-B, במקום השם STS-11 (משימת STS-10 התבטלה בגלל עיכוב רב בקבלת והעמסת הציוד והמטען על המעבורת). שיטת הספירה נועדה להיות יותר ספציפית. המספר 4 מייצג את הספרה האחרונה של שנת הכספים הפדרלית השיגור (1984) הספרה השנייה מייצגת את אתר השיגור (הספרה 1 מייצגת שיגור ממרכז החלל קנדי והספרה 2 מייצגת שיגור מבסיס חיל האוויר ונדנברג, למרות שבוונדנברג מעולם לא שוגרה מעבורת) והאות B מייצגת את מספר השיגור לאותה שנת כספים (STS-10 בוטלה, במקור הייתה אמורה להיקרא STS-41-A). לאחר אסון מעבורת החלל צ'לנג'ר ב-1986 חזרה שיטת הספירה המקורית.

STS-3xx היא משימת הצלה שיוצאת בהתראה קצרה כאשר קורה משהו למשימה שממריאה. הצוות של משימה זו נקבע לפני כל משימה שגרתית וזוהי המשימה היחידה שלא מתוארכת. המעבורת למשימה זו נקבעת לפי המעבורת שיוצאת למשימה שגרתית. (אם יקרה משהו למשימה STS-121 שבה ממריאה הדיסקברי, משימת ההצלה תתבצע על ידי האטלנטיס משום שהיא הבאה בתור לצאת למשימה שגרתית (STS-115).

## סטטיסטיקה
סטטיסטיקה זו נכונה ל-27 במאי 2010.

## רשימת המשימות של מעבורות החלל
טבלה זו מציגה את כל משימות החלל שבוצעו בשלושת העשורים בהם פעלו המעבורות.

## ראו גם
* תוכנית מעבורות החלל
* מעבורת חלל
* רשימה של טיסות חלל מאוישות
* ספייסלאב
* אסון צ'לנג'ר
* אסון קולומביה
* תוכנית החלל האמריקאית
* תוכנית החלל הרוסית
* נחיתת כלי תעופה חללי

## קישורים חיצוניים

* ארכיון המשימות באתר נאס"א
* משימות עתידיות באתר נאס"א
* כלי הטיס החדש באתר נאס"א 

*
נבחרת לאוס בכדורגל

**נבחרת לאוס בכדורגל לגברים** מייצגת את לאוס מאז 1961. 

 במוקדמות מונדיאל 2006 השיגה נבחרת הכדורגל של לאוס תיקו במשחק אחד והפסידה במשחק השני, עלתה לבית בו הפסידה לנבחרת איראן בכדורגל, נבחרת ירדן בכדורגל ונבחרת קטר בכדורגל.

## כל [[גביע העולם בכדורגל|גביעי העולם]]
* עד 1998 - לא נכנסה
* 2002 - לא העפילה
* 2006 - לא העפילה
* 2010 - לא השתתפה
* 2014 עד 2026 - לא העפילה

## כל [[גביע אסיה בכדורגל|גביעי אסיה]]
* עד 1996 - לא נכנסה
* 2000 - לא העפילה
* 2004 - לא העפילה
* 2007 עד 2011 - לא נכנסה
* 2015 עד 2027 - לא העפילה

## כל אליפויות [[איגוד מדינות דרום-מזרח אסיה]] בכדורגל

## כל [[גביע האתגר של ה-AFC|גביעי האתגר של ה-AFC]]
* 2006 - הייתה אמורה להשתתף אך בסוף לא השתתפה
* 2008 - פרשה
* 2010 - לא נכנסה
* 2012 - לא העפילה
* 2014 - סיבוב ראשון

## קישורים חיצוניים

* 

## הערות שוליים

קטגוריה:לאוס: כדורגל
לאוס
נבחרת אפגניסטן בכדורגל

**נבחרת אפגניסטן בכדורגל**, הידועה בכינוי "קבוצת מלי", היא נבחרת הכדורגל הלאומית של אפגניסטן. הנבחרת הוקמה בשנת 1933 וצורפה לפיפ"א בשנת 1948.

## כל גביעי העולם
* 1930 עד 2002 - לא נכנסה
* 2006 עד 2026 - לא העפילה

## כל גביעי אסיה
* 1956 עד 1972 - לא השתתפה
* 1976 עד 1984 - לא העפילה
* 1988 עד 2000 - לא השתתפה
* 2004 - לא העפילה
* 2007 - לא השתתפה
* 2011 עד 2027 - לא העפילה

## כל גביעי האתגר של ה-AFC
* 2006 עד 2008 - סיבוב ראשון
* 2010 - פרשה
* 2012 - לא העפילה
* 2014 - מקום רביעי

## כל גביעי פדרציית הכדורגל של דרום אסיה
* 1993 עד 1999 - לא נכנסה
* 2003 עד 2009 - סיבוב ראשון
* 2011 - מקום שני
* 2013 - **מקום ראשון**

## תלבושות לאורך השנים
#### חסות ערכה

## קישורים חיצוניים

* 

## הערות שוליים

קטגוריה:אפגניסטן: כדורגל
אפגניסטן
המפלגה למען בוסניה והרצגובינה

**מפלגת בוסניה והרצגובינה** (בבוסנית: **Stranka za Bosnu i Hercegovinu**) היא מפלגה בבוסניה והרצגובינה.  נוסדה על ידי  חאריס סילייג'יץ' ובראשה החל מאפריל 2021 עומד סמיר אפנדיץ'.
המפלגה מתוארת כמפלגה רב אתנית בעלת השקפה ליברלית בפוליטיקה של בוסניה והרצגובינה ושואפת לבוסניה והצרגובינה אחידה, ולביטול שתי הישויות המרכיבות את בוסניה והרצגובינה כיום. בזמנו בבחירות לבתי הנבחרים שנערכו ב-5 באוקטובר 2002 המפלגה זכתה ב-10.5% שהם 6 מושבים מתוך 42 המושבים. בנוסף המפלגה זכתה ב-15 מושבים מתוך 140 המושבים של בית הנבחרים של הפדרציה של בוסניה והרצגובינה ואף זכתה ב-4 מושבים מתוך 83 המושבים באספה הלאומית של רפובליקה סרפסקה. נכון להיום, בשנת 2022, המפלגה אינה מיוצגת יותר בפרלמנט של בוסניה והרצגובינה. 
יריבתה בקרב הבוחרים ה"בוסניאקים" (ה"מוסלמים" לשעבר) היא מפלגת הפעולה הדמוקרטית מיסודו של אלייה איזטבגוביץ'

## קישורים חיצוניים
* 

בוסניה והרצגובינה
קטגוריה:מפלגות שהוקמו ב-1996
ממלכת הוואי

[ימין|ממוזער|200px|[קמהאמהה הראשון|קמהאמהה הגדול, מלכה הראשון של ממלכת הוואי (1810-1819)]]
**ממלכת הוואי** הייתה מדינה ריבונית שהוקמה בשנת 1795, כאשר הלוחם קמהאמהה הגדול מהאי הוואי ("האי הגדול"), שהיה אי עצמאי, כבש את האיים השכנים אוהאו, מאווי, מולוקאי ולאנאי ואיחד אותם תחת מלכותו. בשנת 1810 הצטרפו לממלכה גם קאואיי וניאיהאו.

קמהאמהה הגדול איחד את הממלכה לראשונה לאחר סדרה של קרבות מהירים ועקובים מדם. הוא נעזר ביורד ים אנגלי בשם ג'ון יאנג ובנשק מערבי. במקום השיטה הפאודלית שנהגה באיים, הוקמה אז מלוכה חוקתית מודרנית לפי המודל המערבי.

שנות קיומה של הממלכה עמדו בסימן היחלשות בכוחו של המלך, ומעבר סמכויות לממשלה נבחרת. במהלך המאה ה-19 חוותה ממלכת הוואי תהליכים של מודרניזציה והתמערבות, שהתבטאו בהקמת מוסדות חינוך מערביים, אימוץ חוקים חדשים, ופיתוח מערכת כלכלית מבוססת ייצוא, בעיקר של קני סוכר. החוקה של 1840 יצרה פרלמנט בן שני בתים. חוקות חדשות ב-1852, 1864 ושוב ב-1887 המשיכו במגמת הדמוקרטיזציה. שושלתו של קמהאמהה הגדול שלטה עד 1872, שנת מותו של קמהאמהה החמישי. הנסיכה ברניס פהואהי-בישופ סרבה לרשת ממנו את הכתר ועל כן הוכרזו בחירות למלוכה. שני מלכים נבחרים שלטו בממלכת הוואי בשנים הבאות.
החוקה של 1887 , שנכפתה על המלך קלאקאואה תחת לחץ של בעלי הון אמריקנים, הגבילה את סמכויות המלך והעניקה זכויות הצבעה בעיקר לאזרחים ממוצא מערבי, מה שהוביל לתסיסה בקרב האוכלוסייה המקומית. המלכה ליליואוקלאני , שעלתה לשלטון ב-1891, ניסתה להשיב את סמכויות המלוכה ולחזק את מעמד הילידים, אך נתקלה בהתנגדות עזה מצד גורמים פרו-אמריקניים. ב-1893, קבוצה של אנשי עסקים אמריקנים, בתמיכת כוחות צבאיים אמריקניים, ביצעה הפיכה  שהביאה להדחת המלכה ולהקמת רפובליקה פרו-אמריקנית. המהלך עורר ביקורת בינלאומית ונחשב לדוגמה בולטת לאימפריאליזם האמריקני בתקופה זו.

ממשלת הרפובליקה של הוואי, בראשות סנפורד באלארד דול, פעלה למען סיפוחה לארצות הברית. הסיפוח אושר בקונגרס האמריקני על שני בתיו ב-1898, והוואי הייתה לטריטוריה אמריקנית.

סיפוח הוואי מוזכר רבות כראיה להיותה של ארצות הברית בעלת שאיפות אימפריאליסטיות.

## קישורים חיצוניים

* Linda Lierheimer, Queen Liliuokalani, National Women’s History Museum

## הערות שוליים

קטגוריה:ארצות הברית: מדינות וטריטוריות היסטוריות
קטגוריה:הוואי: היסטוריה
הוואי
המפלגה הסוציאל-דמוקרטית של בוסניה והרצגובינה

**המפלגה הסוציאל-דמוקרטית של בוסניה והרצגובינה** (בבוסנית:** Socijaldemokratska partija Bosne i Hercegovine**) היא מפלגה בבוסניה והרצגובינה.
 
המפלגה היא היורשת של המפלגה הקומוניסטית של בוסניה והרצגובינה. בבחירות לבתי הנבחרים שנערכו ב-5 באוקטובר 2002 זכתה המפלגה ב-10.4%, שהם 4 מושבים מתוך 42 המושבים. בנוסף, זכתה המפלגה ב-15 מושבים מתוך 140 המושבים של בית הנבחרים של הפדרציה של בוסניה והרצגובינה, ואף זכתה ב-3 מושבים מתוך 83 המושבים באספה הלאומית של רפובליקה סרפסקה.

המפלגה היא במעמד של מפלגה עמיתה (שאינה חברה) במפלגת הסוציאליסטים האירופאים, מפלגת הגג של הסוציאליסטים הפועלת במוסדות האיחוד האירופי.

## קישורים חיצוניים
* 

סוציאל-דמוקרטית
בוסניה והרצגובינה
קטגוריה:מפלגות שהוקמו ב-1992
המפלגה הדמוקרטית הסרבית (בוסניה והרצגובינה)

**המפלגה הדמוקרטית הסרבית** (בסרבית: Srpska Demokratska Stranka) בקיצור SDS, היא מפלגה סרבית בבוסניה והרצגובינה.

המפלגה הונהגה על ידי דרגאן צ'וביץ' שהיה נשיא המדינה והודח בעקבות פרשת שחיתות כלכלית.

בבחירות האחרונות לבתי הנבחרים שהתקיימו ב-5 באוקטובר 2002 המפלגה זכתה ב 14.0% שהם 5 מושבים מתוך 42 המושבים.

בנוסף המפלגה זכתה בשני מושבים מתוך 83 המושבים באספת הנבחרים של רפובליקה סרפסקה.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
דמוקרטית הסרבית
קטגוריה:באניה לוקה
קטגוריה:מפלגות שהוקמו ב-1992
המפלגה לקידום דמוקרטי

**המפלגה לקידום דמוקרטי** (בסרבית: Партија демократског прогреса РС/Partija demokratskog progresa RS) היא מפלגה סרבית בבוסניה והרצגובינה שהוקמה על ידי מלאדן איוואניק, פרופסור לכלכלה מאוניברסיטת באניה לוקה.

המפלגה תומכת ברעיון של מדינה בוסנית, אך לפי הסכם דייטון. רוב חברי המפלגה היו חברי המפלגה הסרבית או מתומכיה, אשר לא היו מרוצים מהרפורמות הכלכליות אשר בוצעו על ידי אותה מפלגה. 

בבחירות האחרונות לבתי הנבחרים שהקיימו ב-5 באוקטובר 2002 המפלגה זכתה ב-4.6% שהם 2 מושבים מתוך 42 המושבים. בנוסף המפלגה זכתה ב-9 מושבים מתוך 83 המושבים באספה הלאומית של רפובליקה סרפסקה.

## קישורים חיצוניים
* 
* הפורום האירופאי

קידום דמוקרטי
קטגוריה:מפלגות שהוקמו ב-1999
נוצרים דמוקרטים (בוסניה והרצגובינה)

**הנוצרים הדמוקרטים** (Demokrščani) היא מפלגה בבוסניה והרצגובינה.

המפלגה היא חלק מהקואליציה שנבחרה בבחירות לבתי הנבחרים שנערכו ב-5 באוקטובר 2002 המפלגה זכתה ב-9.5% מהקולות שהם 5 מושבים מתוך 42 המושבים. בנוסף המפלגה זכתה ב 16 מושבים מתוך 140 המושבים של בית הנבחרים של הפדרציה של בוסניה והרצגובינה.

נוצרים דמוקרטים
האיחוד הנוצרי-דמוקרטי הקרואטי של בוסניה והרצגובינה

**האיחוד הנוצרי-דמוקרטי הקרואטי של בוסניה והרצגובינה** (בקרואטית ובבוסנית: **Hrvatska kršćanska demokratska unija Bosne i Hercegovine**) היא מפלגה בבוסניה והרצגובינה. תפיסתה האידאולוגית של המפלגה היא דמוקרטית-נוצרית.

בבחירות שנערכו ב-5 באוקטובר 2002 לבתי הנבחרים המפלגה לא זכתה באף מושב. עם זאת, המפלגה זכתה במושב אחד מתוך 140 המושבים של בית הנבחרים של הפדרציה של בוסניה והרצגובינה.

## קישורים חיצוניים
*  

נוצרי-דמוקרטי קרואטי
מתיל ברומיד

**מתיל ברומיד** (מכונה גם **ברומומתאן**) נוסחתו הכימית: **<math>\ \mathrm {CH_3Br} </math>**, הוא תרכובת של פחמן, מימן וברום. מתיל ברומיד הוא גז חסר צבע ובעל ריח דומה לשל כלורופורם בריכוזים גבוהים. החומר משמש בתעשייה ובחקלאות להדברה. בגלל פגיעתו בשכבת האוזון, נאסר השימוש בו בפרוטוקול מונטריאול על ידי 183 מדינות, לרבות ישראל. אמור לצאת משימוש (פרט לשימושים מאושרים) עד שנת 2005 במדינות המפותחות ועד שנת 2015 במדינות המתפתחות. מתיל ברומיד מופק על ידי תגובה של מתאנול עם חומצה הידרוברומית. בנוסף, התרכובת קיימת גם במקורות טבעיים, כמו באצות מסוימות ובצמחים מסוימים, כמו צמחים ממשפחת המצליבים. מדינת ישראל היא אחת מיצרניות מתיל ברומיד העיקריות בעולם. מפעל תרכובות ברום מייצר כשליש מכלל הייצור העולמי של מתיל ברומיד.

## שימושים
עד הקיצוץ בשימוש ובהפקה על פי ההסכמה שהושגה באמנת וינה 1985 ובעקבותיה בפרוטוקול מונטריאול ובהתאמות וינה, מתיל ברומיד שימש בצורה נרחבת לחיטוי קרקע והדברה. למרות שמתיל ברומיד מסוכן לשימוש, הוא נחשב בטוח יותר ויעיל יותר ממחטאי קרקע אחרים. מתיל ברומיד שימושי גם להפקה של כימיקלים אחרים, בהיותו גורם למתילציה.

## פגיעה בשכבת האוזון
מתיל ברומיד מזיק פי 60 יותר לאוזון מאשר כלור, אפילו כמויות קטנות ממנו גורמות נזק גדול לשכבת האוזון. לאור זאת, נאסר השימוש בו בפרוטוקול מונטריאול על ידי 198 המדינות החברות באו"ם, לרבות ישראל. מתיל ברומיד יצא משימוש  (פרט לשימושים מאושרים) בשנת 2005 במדינות המפותחות ובשנת 2015 במדינות המתפתחות.

## השפעות בריאותיות
אם הגז נשאף בריכוזים גבוהים בפרק זמן קצר, הוא גורם לכאבי ראש, סחרחורת, בחילה, חולשה והקאה; שלעיתים באים לפני ריגוש מנטלי, עוותים, ואפילו מאניה אקוטית. שאיפה לאורך זמן של ריכוזים נמוכים גורמת לדלקת סימפונות ודלקת ריאות.
מגע עם מתיל ברומיד נוזלי גורם לכוויות, גירודים ואודם, ושלפוחיות אחרי כמה שעות. גם הנוזל וגם הגז פוגעים בצורה חמורה בעיניים.

## ראו גם
* הדלדלות שכבת האוזון
* הלומתאן

## קישורים חיצוניים

* 

קטגוריה:תרכובות אורגניות
קטגוריה:ברום: תרכובות
טינק

**טינֵק** (באנגלית: **Teaneck**) היא עיר במחוז ברגן בניו ג'רזי. רוב אוכלוסייתה עובדת בניו יורק והיא נחשבת לעיר שינה. כרבע מתושבי העיר הם יהודים, ביניהם דתיים ומסורתיים רבים. יש בה כ-20 מסעדות כשרות, בתי כנסת ומוסדות חינוך אורתודוקסים וקונסרבטיבים.

בטינק ממוקם מטה של "Kof-K", בין ארגוני הכשרות גדולים בארצות הברית.

## קישורים חיצוניים

* 
* 
* 

קטגוריה:ניו ג'רזי: עיריות
קטגוריה:יישובים שהוקמו ב-1895
מפלגת הפעולה הדמוקרטית

**מפלגת הפעולה הדמוקרטית** (בוסנית: Stranka Demokratske Akcije; ר"ת: SDA) היא מפלגה בבוסניה והרצגובינה.
## היסטוריה
המפלגה נוסדה ב־1990 והייתה למפלגה הבוסניאקית הראשונה ביוגוסלביה לשעבר. המפלגה בעלת השפעה על הבוסניאקים בתוך בוסניה והרצגובינה ומחוצה לה.

בבחירות האחרונות לאספה הפרלמנטרית של בוסניה והרצגובינה שנערכו ב-12 באוקטובר 2014, זכתה המפלגה ב-10 מתוך 42 המושבים בבית הנבחרים (הבית התחתון) וב-3 מתוך 15 המושבים ב"בית העמים" (הבית העליון). כמו כן מיוצגת המפלגה בשתי הישויות האוטונומיות המרכיבות את המדינה: בפדרציה של בוסניה והרצגובינה מחזיקה המפלגה ב-29 מתוך 98 מושבי בית הנבחרים (הבית התחתון) וב-10 מתוך 58 המושבים ב"בית העמים" (הבית העליון), ובאספת הנבחרים של רפובליקה סרפסקה מחזיקה המפלגה ב-4 מתוך 83 המושבים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
פעולה הדמוקרטית
קטגוריה:מפלגות שהוקמו ב-1990
נחל זוהר

ממוזער|מצד זוהר
**נַחַל זוֹהַר** (בערבית: ואדי א-זוּוֶירָה) הוא נחל אכזב בדרום מדבר יהודה. הנחל זורם ממערב למזרח ונשפך לים המלח מדרום ליישוב נווה זוהר. כביש ערד - ים המלח נסלל במקביל לנחל. כביש 90 עובר מעליו בגשר זוהר. קרוב לשפך הנחל ניצב מצד זוהר. לאחר שיטפון בנחל, מתמלא גב זוהר, גב גדול, סמוך למצד.

## קישורים חיצוניים

*
* יאיר בר זוהר,  באתר יאיר טיולים, 17 ביולי 2016

## הערות שוליים

זוהר
קטגוריה:שביל ישראל
קטגוריה:נווה זוהר
זוהר
ג'מאעה

** ג'מאעה ** (מערבית: **جماعة**, "קבוצה", "קהילה") הוא כתב עת אקדמי שפיט בעברית לחקר המזרח התיכון. יוצא לאור משנת 1997 באוניברסיטת בן-גוריון בנגב.

"ג'מאעה" יוצא לאור פעם בשנה אקדמית, במחלקה ללימודי המזרח התיכון. במערכת כתב העת חברים סטודנטים לתארים מתקדמים וחוקרים ומרצים בתחום לימודי המזרח התיכון. בנוסף על כך מפורסם בכל אחד מגליונות "ג'מאעה" מאמר מתורגם פרי עטם של חוקרים ידועים מרחבי העולם.

מטרת כתב-העת היא לתת במה לסטודנטים וחוקרים צעירים בתחום לימודי המזרח התיכון וכן להביא בפני הקורא גישות ופרספקטיבות מחקריות עדכניות, ובכך להעמיק את היכרותו עם הסביבה הערבית והאסלאמית. ג'מאעה מתייחד בהיותו כתב עת אקדמי, שנכתב ונערך במשותף על ידי סטודנטים וחוקרים ותיקים. מטרתו של ג'מאעה לחשוף בפני הקורא הישראלי תחומי מחקר חדשים בלימודי המזרח התיכון, גישות ופרספקטיבות מחקריות עדכניות, ובכך להעמיק את היכרותו עם הסביבה בה הוא חי.

כתב העת שומר על מתכונת תוכן קבועה:
* **מאמרים - **בג'מאעה מתפרסמים מאמרים פרי עטם של סטודנטים וחוקרים ותיקים כאחד, העוסקים בשאלות מגוונות בחקר המזרח התיכון מהיבטים שונים - היסטוריים, תרבותיים, חברתיים, פוליטיים, דתיים, ספרותיים ולשוניים. כל מאמר המתפרסם בכתב העת עובר שיפוט פנימי וחיצוני על ידי חוקרים מומחים מן התחום.
* **מאמר מתורגם - **בכל גיליון מתפרסם תרגום לעברית של מאמר הנכתב בשפה זרה. מטרת המדור להציע לסטודנטים ולקוראים בעברית מאמרים מבואיים בעלי חשיבות מרכזית בתחומם, המציגים בבהירות גישות וסוגיות חשובות בחקר המזרח התיכון.
* **נקודה למחשבה - **לחוקרים רבים ישנם רעיונות ראשוניים, אולי רעיונות בוסר, שעדיין לא ברור אם יהפכו, בסופו של דבר, לספר ולמאמר, ואולי ייזנחו במגירה. המדור 'נקודה למחשבה' נועד לתת בימה לרעיונות כאלה ולהביאם לפני הקוראים. המערכת מקווה לעורר באמצעותם רב-שיח שיתקיים מעל דפי כתב העת, או באמצעים אחרים.
* **ביקורת ספרים**

חברי המערכת בשנת תשפ״ו הם: פרופ׳ חגי רם - עורך, רינת פלג, תמרה יואלי.

## ראו גם
* המזרח החדש

## קישורים חיצוניים
* 
*  אתר האינטרנט של "ג'מאעה"
* 

קטגוריה:אוניברסיטת בן-גוריון בנגב: כתבי עת
קטגוריה:ישראל: כתבי עת מדעיים
פנחס גולדשמידט

הרב **פנחס גולדשמידט** (נולד ב-21 ביולי 1963) כיהן כרבה של הקהילה היהודית במוסקבה, חבר נשיאות בקונגרס יהודי רוסיה. נבחר ב-2011 לכהן כנשיא ועידת רבני אירופה, לאחר תפקיד קודם כיו"ר הוועדה המתמדת של הארגון. אב"ד של בית הדין הרבני בציריך וכן אב״ד בית הדין הרבני של אירופה (EBD) אשר הוקם ע״י ועידת רבני אירופה לפני כ 35 שנה.

## ביוגרפיה
נולד לאליזבת ושלמה בציריך. משפחתו מתגוררת מזה ארבעה דורות בשווייץ. אביו היה תעשיין שפיתח מערכת למיון וסידור ביגוד. אבי סבו מצד אביו שימש כרב הראשי של יהודי דנמרק ומאוחר יותר של קהילת ציריך.

למד אצל הרב משה סולובייצ'יק, ולאחר מכן בישיבת פוניבז' בבני-ברק, בישיבות מרכז הרב, טלז, במיר, ובישיבת נר ישראל בבלטימור, שם גם הוסמך לרבנות. במקביל למד במכון ג'ונס הופקינס, שם קיבל תואר שני.

בין 1987–1989 עסק ברבנות בנצרת עילית, ועסק רבות בקליטה רוחנית של העולים מברית המועצות. בשנת 1989 נשלח על ידי רבו הרב משה סולובייצ'יק לעמוד בראשות בית הדין של ברית המועצות ואחר כך של חבר המדינות. ב-1993 החל לשמש הרב הראשי ליהודי מוסקבה.

בשנת 1996 היה הרב גולדשמידט בין המייסדים של הקונגרס היהודי-רוסי, שבו כיהן כחבר הנשיאות. כמו כן ביוזמתו הוקמה ישיבת אוהלי יעקב במוסקבה ובית הספר היהודי הכללי "עץ חיים". הרב גולדשמיט נודע בקרבתו לכמה מהאוליגרכים הרוסים, בהם ולדימיר גוסינסקי וארקדי גאידמק. הרב חיבר שו"ת על בעיות הלכתיות של יהודי חבר העמים בשם "זיכרון בספר".

בסוף שנת ה'תשע"ב (2012) פרסם מאמר ביקורתי נגד מוסד הרבנות הראשית לישראל והרבנים הראשיים לישראל. בעקבות כך פרסמו חברי נשיאות הארגון המקביל מרכז רבני אירופה מכתב תמיכה ברבנים הראשיים לישראל ומחו "על כל ניסיון לפגוע במעמדו של הרב מצגר ולהצר את צעדיו על ידי גורמים שונים וח"ו יכול להביא לידי חילול השם".

בשנת 2016 ממשלת הרפובליקה הצרפתית העניקה לרב גולדשמידט את אות המסדר הלאומי של לגיון הכבוד על תרומתו הרמה לחיזוק היחסים בין רוסיה וצרפת.

בזמן מלחמת רוסיה-אוקראינה בשנת 2022 יצא בפומבי נגד התקיפה הרוסית על אוקראינה, עזב במפתיע, לדבריו בכדי לסעוד את אביו. הוא מינה את סגנו, הרב דוד יושובייב, לממלא מקומו – והודיע שימשיך לכהן כראש בית הדין הרבני של מדינות חבר העמים והמדינות הבלטיות. בשבועות הראשונים אחרי עזיבתו שהה הרב גולדשמידט בבירות במזרח אירופה, ועסק בסיוע לפליטים היהודים מאוקראינה, אך בשלב מסוים הגיע לישראל ומאז היה בארץ. לפי ציוץ של כלתו, הוא עזב את רוסיה לאחר שהופעל עליו לחץ מצד הרשויות להביע תמיכה במלחמה באוקראינה – והוא סירב לעשות זאת. ב-7 ביולי 2022 סיים את תפקידו כרב הקהילה במוסקבה, לאחר 33 שנים.

על פי דיווח של סוכנות הידיעות הרוסית "אינטרפקס", ביולי 2023, משרד המשפטים הרוסי הודיע כי הרב פנחס גולדשמידט נחשב ל"סוכן זר".

בשנת 2026 הוציא לאור ספר אוטוביוגרפי בשם 'זיכרונות ממוסקבה', בהוצאת ידיעות ספרים. הספר פורס בהרחבה את הביוגרפיה האישית של הרב גולדשמידט, ושזורים בו אנקדוטות וסיפורים ומידע רב על אישים וקהילות.

## חיים אישיים
מתגורר בירושלים. נשוי לדרה, ילידת ארצות הברית, ואב לשבעה ילדים.

## קישורים חיצוניים

* 
* 
## הערות שוליים

קטגוריה:יהודים שווייצרים
קטגוריה:רבנים אורתודוקסים
קטגוריה:רבנים רוסים
קטגוריה:בוגרי ישיבת פוניבז'
קטגוריה:בוגרי ישיבת מרכז הרב
קטגוריה:פעילי עלייה
קטגוריה:בוגרי ישיבת נר ישראל-בולטימור
קטגוריה:מוסקבה: רבנים
קטגוריה:שווייצרים שנולדו ב-1963
קטגוריה:רוסים שנולדו ב-1963
מבחן אפגאר

[שמאל|ממוזער|200px|כרטיס המוצמד לעריסת ילוד בבית יולדות עם פרטי ה[תינוק והלידה, כולל תוצאות שני מבחני אפגאר]]
"**מבחן אפגאר**" (באנגלית: **Apgar score**) הוא בדיקה הנעשית בתינוק מיד בתום הלידה, במטרה להעריך את מצבו הגופני של התינוק מיד לאחר הלידה, מחשש שמא הוא נתון במצוקה. הבדיקה קרויה על שמה של ד"ר וירג'יניה אפגאר, רופאה מרדימה שהגתה את המבחן. בדיקת היילוד נערכת בחמישה מדדים שונים. לכל מדד ניתן ניקוד בין 0 ל־2, כך שלכל היותר ניתן לקבל עשר נקודות:

המבחן מתבצע פעמיים:

***בדיקה ראשונה – לאחר דקה** - הציון לאחר דקה מסמן לרופא האם התינוק זקוק לטיפול מיידי: ציון בין 7 ל־10 מעיד בדרך כלל שהתינוק במצב טוב, ואינו דורש עזרה רפואית מיוחדת. ציון בין 4 ל־6 מעיד על כך שהתינוק כנראה זקוק להתערבות רפואית מסוימת – למשל, לצורך הקלה על נשימתו. ציון מתחת ל־4 מעיד כי התינוק זקוק לטיפול רפואי מיידי.
* **בדיקה שנייה – לאחר חמש דקות** - לאחר חמש דקות מבוצעת הערכת מצב מחודשת. הציון של תינוקות שקיבלו ציון נמוך יחסית בבדיקה הראשונה עשוי לעלות, במיוחד לאחר קבלת סיוע רפואי כדוגמת מתן חמצן, שאיבת נוזלים מהאף או מהפה, או גירוי במגע כדי לעורר תגובה. תינוק שציונו נשאר נמוך יועבר למחלקת טיפול נמרץ ילודים, כדי לקבל טיפול רפואי והשגחה יותר צמודה.

על אף שציון נמוך במבחן עלול להעיד על סיבוכים בלידה, תינוקות רבים שקיבלו ציון נמוך במבחן אפגאר גדלים ומתפתחים היטב, בזכות איכות הטיפול שניתן ברפואה המודרנית, המאפשר צמצום נזקים מאירועים שכאלה.

## לקריאה נוספת

## קישורים חיצוניים

## הערות שוליים

קטגוריה:לידה
קטגוריה:בדיקות גינקולוגיות ומיילדות
פרולס

**האי פרולס** (באנגלית: **Prall's Island**) הוא אי בלתי מיושב המצוי במצר ארתור בין סטטן איילנד, אחד מרובעי העיר ניו יורק, לבין לינדן במדינת ניו ג'רזי שבארצות הברית.

האי הוא אחד מהאיים המהווים את רובע סטטן איילנד. שטחו 0.36 קמ"ר.

## מקור השם והיסטוריה
האי קרוי על שם אחד המתיישבים ההולנדים הראשונים של הסטטן איילנד - ארנט יאנסון ואן נארדן פראל (Arent Jansen Van Naerden Prall) (נולד בשנת 1698), או על שם המתיישב אברהם פראל (Abraham Prall; 1706-1775), אשר קנה את האי לאחר הגיעו מאמסטרדם.

שמו המקורי של האי היה האי דונגאן, על שם מושל מדינת ניו יורק תומאס דונגאן (Thomas Dongan) שהתמנה למושל בשנת 1688. במהלך השנים שובש השם ל"אי דנקן". החל מסוף המאה ה-19 מכונה האי על שם פראל (נהגה פרול).

כיום האי בבעלות העירייה של ניו יורק, מנוהל על ידי מחלקת הפארקים והנופש של ניו יורק ומשמש כמקלט לציפורים (בית גידול לציפורים).

## קישורים חיצוניים

קטגוריה:סטטן איילנד
קטגוריה:מדינת ניו יורק: איים לא מיושבים
קטגוריה:ניו יורק: איים
זואופיליה

[שמאל|ממוזער|250px|[תבליט בו נראים גברים המזדווגים עם סוס. התבליט מצוי על קיר חיצוני במקדש הינדי של האלה לקשמי בעיר קהג'וראהו.]]
**זואופיליה** (תחדיש ביוונית עתיקה: **Ζωοφιλία**) היא פאראפיליה (הפרעה בעוררות מינית) המתבטאת במשיכה מינית עיקרית או בלעדית לבעלי חיים. **משכב בהמה** (**Bestiality**), להבדיל, היא קיום יחסי מין בפועל עם בעל חיים.

זואופיליה, שבעבר סווגה כפתולוגיה בספר האבחנות הפסיכיאטריות (DSM), אינה מסווגת עוד ככזו, אלא אם היא מלווה במצוקה או בהפרעה קשה ליכולתו של אדם לתפקד.

## בחוק
במדינות רבות בעולם מדובר בעבירה על החוק, וארגונים למען בעלי חיים רואים במעשה התעללות בבעלי חיים ונאבקים בו.

### בישראל
בישראל, קיום מגע מיני עם בעלי חיים נחשב בעבר לעבירה שעונשה עד עשר שנות מאסר (סעיף 351(2) לחוק העונשין בנוסחו המקורי משנת 1977), אך זו בוטלה בתיקון לחוק משנת 1988, והאיסור נאכף בסעיפים כמו הפרעה לציבור או התעללות בבעלי חיים.

## בתרבות ובדתות
[ממוזער|"אדם ביוון העתיקה מבצע מעשה סדום בעז", מאת [אדואר-אנרי אבריל, 1900]]
[ממוזער|"חלומה של אשת הדייג", [הוקוסאי|הוקוסיי, 1814. איור זה נחשב למבשר ז'אנר ה"טנטקלס" בהנטאי]]
מגע מיני עם בעלי חיים נחשב בתרבויות רבות כסטייה מהנורמות החברתיות, והוא מהווה טאבו מוחלט ביהדות, בנצרות ובאסלאם.

### משכב בהמה בחוק החתי
בקובץ החוקים החתי שחובר לפני כתיבת התנ"ך בין חמש מאות לאלף שנים, בהתאם לדעתם של חוקרים שונים, כבר מופיעה התייחסות חוקית 

לאיסור במשכב בהמה. החוק היה אפילו מפרט: חטא עם פרה הוא מעשה תועבה. חטא עם כבש הוא מעשה תועבה. חטא עם פר הוא מעשה תועבה. בניגוד לאיסור התנכ"י משכב עם סוס או פרד לא נחשבו עבירה, אדם שהואשם בחטאים אלה מובא למשפט המלך שיכול לחון אותו. עם זאת אדם שנמצא חוטא במעשה תועבה אינו יכול התקרב למלך ולא יוכל יותר לשמש ככהן. 

### משכב בהמה בהלכה היהודית
התורה אוסרת מפורשות משכב בהמה:

במקרה שכן מתקיים משכב בהמה, יש להרוג גם את האדם וגם את בעל החיים. בתלמוד נקבע כי הסמכות להטיל עונש מוות במקרים כאלו ניתנת בידי בית דין של עשרים ושלשה. האיסור הוא כה חמור עד שהוא נחשב לאחת ממצוות בני נח, כלומר הוא חל על כל אדם ולא רק על יהודים.

בהלכה מקובל ש, כך שחזקה על כל יהודי שלא ייטה למעשים כאלה, ועל כן אין איסור ייחוד עם בהמות וכיוצא בזה. למרות זאת, רב יוסף אסר על נשים אלמנות לגדל כלב זכר, פן יבוא להרביע אותה.

## קישורים חיצוניים

* 
* 

## הערות שוליים

קטגוריה:פאראפיליה
קטגוריה:אכזריות לבעלי חיים
קטגוריה:חוק העונשין
נחל חצצון

[שמאל|ממוזער|250px|[גלישת מצוקים בנחל חצצון - המפל הראשון 120 מ']]
**נַחַל חַצְצוֹן** הוא נחל אכזב במדבר יהודה שבישראל. הנחל יורד מ"חורבת סחבא", סמוך ליישוב מעלה עמוס, ונשפך לים המלח סמוך לקיבוץ מצפה שלם, מדרום לנחל דרגה ומצפון לנחל קדם.

## גאוגרפיה
שטח אגן ההיקוות של נחל חצצון כ-85 קמ"ר ואורכו כ-22 ק"מ. אורך הקניון שלו כ-4 ק"מ, ועומקו בחלקו התחתון למעלה מ-400 מטרים.

בחלקו העליון יורד הנחל בסלע קירטוני רך, ויוצר עמק רדוד ורחב, במקומות מסוימים רוחבו עולה על 250 מטרים. עם כניסתו של הנחל לתחום במת השוליים המזרחיים של מדבר יהודה, הוא מתחתר בסלע הגיר הקשה. בנחל חצצון ארבעה מפלים גדולים. גובה הראשון שבהם, כ-120 מטרים, בתחתיתו גב גדול, וסביבו פרסת מצוקים. גובה המפל הבא כ-40 מטרים. גובהו של המפל השלישי כ-25 מטרים וקיר המפל בנוי משכבות של גיר ושל חרסית לסירוגין. המים סחפו את שכבות החרסית, ועל ידי כך נוצרו בקיר המפל מעין מדפי גיר דקים ועמוקים. גובה המפל התחתון כ-30 מטרים. בין מפלים אלו ישנם עוד עשרות מפלים שגובהם נע בין ארבעה ל-15 מטרים.

נקיק מצוקי נוסף יורד אל נחל חצצון, סמוך לתחתיתו של המפל הגדול. גם בנקיק זה מספר מפלים.

בתחתית הקניון נראים שרידי חוואר הלשון. עם יציאת הנחל מתחום מצוק ההעתקים, פונה הנחל פניה חדה לדרום, לפני הישפכו לים המלח. כאן זורם הנחל בין מצוק ההעתקים לבין מדרגת חוואר גבוהה, עליה נמצא קיבוץ מצפה שלם.

שם הנחל המקורי הוא "ואדי חצאצה", והשם "חַצְצוֹן" הוא שמו של יישוב מקראי באזור ים המלח, הנזכר הן בספר בראשית והן בספר דברי הימים, שם הוא מזוהה עם עין גדי. חלקו העליון של הנחל נקרא ואדי עבין, ויובלו העיקרי של הנחל הוא ואדי א-דבאבה.

בנחל מספר מאגרי מים עתיקים, שבימינו הם חרבים. בעיקר ידועה מאגורת מנקושיה (מאגר מים תת-קרקעי שפתחו מן הצד) - נפחה היה כ-800 מ"ק. על גדתו הדרומית של הנחל, סמוך לראש הקניון, נמצאים ארבעה מבני אבן עגולים עתיקים, אחד מהם עדיין שלם.

בין מצוקי נחל חצצון שורר צל כמעט בכל שעות היום, דבר הנותן משטר מים טוב, ובעקבות כך גם צמחייה עשירה. בין היתר צומחים בנחל: מציץ סורי, שכרון המדבר, שיח אברהם, אוג קוצני, אזוביון, שרביטן מצוי, זוגן השיח, אטד, צלף, ערטל, אכילאה, לוף, בוצין, מרווה ושרכים - שרכרך ודנדנה רפואית.

## הערות שוליים

קטגוריה:נחלי ישראל הנשפכים לים המלח
קטגוריה:מדבר יהודה: נחלים
קטגוריה:מעלה עמוס
מפרץ רריטאן

**מפרץ רריטאן** (באנגלית: **Raritan Bay**) הוא מפרץ של האוקיינוס האטלנטי בין המדינות ניו יורק וניו ג'רזי. המפרץ ממוקם במקום המפגש בין מצר ארתור לנהר רריטאן, הזורם אל המפרץ ממערב.

המפרץ תחום מצפונו ברובע סטטן איילנד של העיר ניו יורק והעיירה פרת' אמבוי שבניו ג'רזי, ומדרומו במחוז מונמאות' של ניו ג'רזי.

המפרץ והנהר קרויים על שם שבט רריטאן - שבט של הלנאפי שהתגורר באזור עד המאה ה-17, עת התיישבו באזור מתיישבים הולנדיים.

המפרץ היה בעבר אתר דיג ושימש בעיקר לדיג צדפות, אולם בראשית המאה ה-20 נחפרה במפרץ תעלה המאפשרת לספינות מסחריות להיכנס לארתור קיל בדרכן לנמל ניוארק. בעקבות חפירת תעלה זו פחת בצורה משמעותית מספר הצדפות במפרץ.

## קישורים חיצוניים

*ההיסטוריה הגאולוגית של מפרץ רריטן

רריטאן, מפרץ
רריטאן, מפרץ
רריטאן
עלי"ה

**עלי”ה - עמנו למען ישראל המתחדשת** היא מפלגה וסיעה הפונה לעולים מרוסיה. המפלגה החלה את דרכה כסיעת פורשים ממפלגת ישראל בעליה, ובהמשך פעלה במסגרת ישראל ביתנו ומאוחר יותר במסגרת קדימה. כיום המפלגה עצמאית, אך לא מיוצגת בכנסת.

סיעת עלייה הוקמה במהלך בכנסת הארבע עשרה על ידי חברי הכנסת יורי שטרן ומיכאל נודלמן שפרשו ממפלגת ישראל בעלייה. לקראת הבחירות לכנסת החמש עשרה (1999) התמזגה המפלגה עם ישראל ביתנו בראשותו של אביגדור ליברמן ונציגיה נודלמן ושטרן התמודדו ונבחרו במסגרת רשימת ישראל ביתנו לכנסת ה-15 ו-ה-16 (2003; השניים נחשבו רשמית לנציגי עלי"ה). בעקבות הבחירות לרשויות המקומיות בישראל (2003) נכנסה עלי"ה לסכסוך משפטי ארוך עם ישראל בעלייה ויורי שטרן סביב האחריות לכספי מימון המפלגות שניתנו בבחירות אלו.

לקראת הבחירות לכנסת השבע עשרה (2006) עבר יורי שטרן למפלגת ישראל ביתנו ומיכאל נודלמן נפרד מישראל ביתנו ונבחר לכנסת ברשימת קדימה כנציג לא רשמי של עלי"ה. 

לקראת הבחירות לכנסת השמונה עשרה (2009) התמודדה המפלגה, כשבראשה נודלמן, באופן עצמאי, קיבלה  2572 קולות (0.08%) ולא עברה את אחוז החסימה.

## נציגי המפלגה בכנסת ומועמדיה בבחירות

## קישורים חיצוניים
* 
* 
* 

## הערות שוליים

קטגוריה:ישראל: מפלגות
קטגוריה:סיעות בכנסת
קטגוריה:מפלגות ציוניות
קטגוריה:ישראל: מפלגות ימין היסטוריות
קטגוריה:מפלגות עולים
קטגוריה:ישראל: מפלגות עדתיות
קטגוריה:העלייה לישראל מברית המועצות ומברית המועצות לשעבר
קטגוריה:מפלגות שהוקמו ב-1999